Odense Adresse-Contoirs Efterretninger, 1818-10-27
Ved Reskript af 19 Aug. d. A. er det bevilget, at StueEtagen i den Sognepræsten ved Trinitatis Kirke i Kjøbenhavn tillagte Embedsbolig maa bestemmes til vedvarende EnkeSæde for de paa Trinitatis Sognekald herefter vordende Enker, imod at vedkommende Enke paa egen Bekostning forsvarligen vedligeholder de hende til Beboelse overladte Værelser, samt derhos betaler 1/2 af Gaardens Skatter. Ved Kongelig Resolution af 18 Septbr. d. A. er den mod Peter Maus og Fred. Vilhelm Ferdinand Behrens afsagte Dom, hvorved de vare dømte til at halshugges med Øxe, deres Legemer at lægges paa Steile og Hovederne at sættes paa Stage, for Maus's Vedkommende allernaadigst stadfæstet, men med Hensyn til Behrens allernaadigst formildet derhen, at han kagstryges og hensættes til Arbeide paa Livstid i Kronborg Fæstning, dog at denne Formildelse først efter Dommens Publikation maatte bekjendtgjøres ham. Disse to Forbrydere hørte til en Bande, hvoraf 9 i Februar Maaned 1811 begik et voldsomt Røverie i Arvefæster Hardts Huus i Stockelsdorff, hvor de efter at have forgivet Hunden med en Medisterpølse, brøde ind, bandt og mishandlede Folkene, medens de af Kufferter og Skabe plyndrede 50 Rdl. Schl. Holst. Cour., noget Guld- og Sølvtøi m.m. Dagen efter bleve de 8 fængslede i Lybek; men af disse undveeg de To- og den ene dræbte sig selv. De 5 bleve i Aaret 1813 dømte til at halshugges med Øxe, hvilken Dom formildedes til Kag strygning og Fæstningsarbeide paa Livstid. De ovenmeldte Peder Maus og Behrens have imidlertid fortsat Haandværket andre Steder, indtil Maus i Aaret 1816 formedelst Tyverie blev sat fast i Münster, kjendt og udleveret til den i Kiel nedsatte Kommission, og Behrens, efter at være to Gange som Løsgænger bragt over Grændsen, i afvigte Aar tredie Gang blev grebet i det Lauenborgske og kjendt af en anden Fange. Begge ere de Udlændinge; Maus, eller som han ogsaa kaldtes den gamle Peter eller den lamme Peter, er 61 Aar gl. og fød i Nürnberg. Han har aldrigbesøgt nogen Skole (altsaa bliver Oplysningen for hans Forbrydelser at frikjendel, men efter at hans Forældre vare skilte fra hinanden, drevet om med sin Moder, som Bisfekræmmer indtil sit 20 Aar, stod derefter ihollandsk Krigstjeneste i 20 Aar, hvorfra han i 1795 efter Slaget ved Ypern deserterede, og siden atter har drevet omkring som Bissekræmmer indtil Aar 1810, da han optraadte som Anfører, eller i det mindste som Medlem af en i det Mecklenborgske værende Røverbande, som saavel der, som i det Lauenborgske i gjorde sig frygtet ved flere særdeles grove Røverier og Tyverier. Flere af de foranførste Forbryderes Udsagn og andre Omstændigheder afgave vel Formodning om, at han tidligere har hørt til de i Rhinegnene, samt Hessen og Westphalen, berygtede Røverbander. Ogsaa er han af en Politieagent i Lybek udlagt for at være den berygtede rhinske Røver Anton i Heinze (ogsaa kaldet den polske Anton) ligesom og andre Polittiebetjente fra Hildesheim og Brunsvig, med hvem han paa Veien fra Münster til Kiel, er bleven konfrontert, have stadfæstet dette Udsagn. Men han har haardnakket benægtet dettes Rigtighed. Af alle de i Kiel hæftede Medskyldige, paa ham som aflivede sig selv nær, er han og udlagt som Anfører for Røveriet i Stockelsdorf. Denne forstokkede Synder vedblev at benægte Alt, og kunde ikke bringes til Bekjendelse, før tvende af hans fordums Kammerater, nu værende Rasphuusfanger, vare fra Kjøbenhavn bragte til Kiel for at konfronteres med ham og i nogle Dage havde siddet i Fængsel med ham, for at give ham Leilighed til fortrolige Meddelelser. Da han siden af en anden Fange erfarede at han ikke behøvede at frygte for Hug, fortrød han igjen sin afgivne Forklaring. Behrens, som er født i Porbenitz ved Spandau, skal ogsaa kuns have nydt saare liden Skoleunderviisning og aldeles ingen i Religion, ligesom han ikke engang skal være konfirmeret (atter et Held for den forfulgte Oplysning!) Han er nogle og 20 Aar; hans Fader stod i preussisk Krigstjeneste, hvorfra han deserterede, begik forskjellige Tyverier, og skal være død i Stralsund. Hans Moder blev for Betlerie og Tyverie i 1811 hensat paa 8 Aar i det Neumünsterske Tugthuus. Behrens kom allerede i sit 13de Aar til den berygtede Røver og Tyv Henrich Mehl og førte indtil i Aaret 1811 et omstreifende Liv, hvorved han efterhaanden kom i Forbindelse med en Mængde Vagabonder. Med disse har han begaaet en Mængde, efter, hans eget Udsagn 50, tildeels farlige Tyverier, hvorved han har viist Dristighed og Mod. Han har vel oftere været fængslet, men er altid undvegen, og har, efter hans eget Sigende, desaarsag aldrig endnu lidt nogen Straf. Efter hans sidste Undvigelse i 1813 skal han have tjent ved det Lützovske, Frikorps, hvorfra han deserterede, derpaa ved et hollandsk Regiment, hvorfra han ligeledes deserterede, og derpaa igjen begivet sig til det Holsteenske og Lauenborgske, hvor han da som meldt, omsider blev annammet.